Kuid on veel üks kokkupuutuv ühine punkt neis romaanides. Copperfield hakkab juba lapsena armastama oma  pansioniperemehe tütart Agnest ja hiljemini abiellub temaga. See Agnes liigub ka "Andrese elukäigus", on ka Andrese pansioniperemehe, leivaisa tütar ning poisis tekib lapsepõlves juba ta vastu õrnu tundeid. Ja hiljem abielluvad nad ka. Haabituselt sarnanevad Dickensi kui Lutsu poolt kujutatud armastus. Ses armastuses pole lihalikkust, see on puhtplatooniline, hingeline ilutsemine, õrn, süütu ja puhas. Vastavalt Andrese iseloomule on tema armastuses enam pessimistlikke noote.